text: Campisterne ruller ud
  05 juli 2015 kl. 14.43
  Søndag startede årets nordiske campingtræf, hvor 450 campingvogne trillede ind på pladsen i Sønderborg.
  Dansk Caravan Klub afholder Nordisk Camping Træf 2015 i Sønderborg. Der kommer campister fra de fire skandinaviske lande - i alt ca. 1000 deltagere fordelt på 450 vogne.
  - Vi glæder os rigtig meget til at afholde vores træf i Sønderborg, fortæller næstformand Alex Andreasen, der er arrangør af træffet.
  Han fortæller også, at Sønderborg er valgt på grund af dens smukke natur og gode beliggenhed tæt ved vandet.
  En af dem, der lige havde fået vognen på plads, da TV SYD mødte ham, var Per Wehrs fra Vordingborg. De regnede med at lære en masse nye mennesker at kende og selvfølgelig få en masse god mad.
  Se interviewet med Per Wehrs her. Varighed: 1 minut.
  
  